Utover i 1950-årene startet de første prøvesendingene med fjernsyn, under navnet TV Beograd. Faste tv-sendinger tok til i 1958, og samme år ble Radio Beograd og TV Beograd slått sammen til et felles selskap: Radio-televizija Beograd (RTV Beograd). Selskapet var en del av den felles-jugoslaviske kringkasteren JRT, men drev sine egne radio- og tv-kanaler beregnet for et serbisk publikum.